
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 350 


21 Μαρτίου 2002 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Πρακτική άσκηση σπουδαστών Τ.Ε.Ι. Τμήματος Κοι¬ 
νωνικής Εργασίας του Τ.Ε.Ι. Αθήνας περιόδου 

1/10/01 έως 31/03/02. 1 

Κατάργηση και επαναπροσδιορισμός γνωστικών αντι¬ 
κειμένων θεματικών Ενοτήτων στη Σχολή θετικών 
Επιστημών και Τεχνολογίας και στη Σχολή Κοινωνι¬ 
κών Επιστημών του Ελληνικού Ανοικτού Πανεπι¬ 


στημίου». 2 

Απόκτηση Ελληνικής Ιθαγένειας αττο την ομογενή 
(ΜΟνδΙδΥΑΝ ΕΥυΒΑ) Μοφσισιάν Λιούμπα του 

Γκράντ και εξελληνισμός του επωνύμου αυτής 3 

Απόκτηση Ελληνικής Ιθαγένειας από την ομογενή 
(ΜΟνδΙδΥΑΝ ΑΙ_Ι_Α) Μοφσισιάν Άλλα του Γ κράντ 

και εξελληνισμός του ονοματεπωνύμου αυτής. 4 

Απόκτηση Ελληνικής Ιθαγένειας από την ομογενή Για- 
ντσικλίδου Μαρίατου Χριστοφόρ και εξελληνισμός 
του επωνύμου αυτής. 5 

Απόκτηση Ελληνικής Ιθαγένειας από την ομογενή Για- 
ντσικλίδη Ιακώβ του Γρηγόρη και εξελληνισμός 
του επωνύμου αυτής. 6 

Απόκτηση Ελληνικής Ιθαγένειας από την ομογενή Για- 
ντσικλίδου Ναταλίας του Γιάκωβ και εξελληνισμός 
του επωνύμου αυτής. 7 

Απόκτηση Ελληνικής Ιθαγένειας από την ομογενή Για- 
ντσικλίδου Ελπίδας του Γ ιάκωβ και εξελληνισμός 
του επωνύμου αυτής. 8 

Συγχώνευση Δημοτικών Νομικών Προσώπων του Δή¬ 
μου Περάσματος. 9 

Σύσταση Ν.Π.Δ.Δ. με την επωνυμία «Οργανισμός Παι¬ 
δικών και Βρεφονηπιακών Σταθμών Δήμου Παρα- 

μυθιάς. 10 

Τροποποίηση Ο.Ε.Υ. Δημοτικής Επιχείρησης Ύδρευ¬ 
σης Αποχέτευσης Ταμυνέων (Δ.Ε.Υ.Α.Τ) Ν.Εύβοιας 11 

Σύσταση Νομικού Προσώπου Δημοσίου Δικαίου της 
Ν.Α. Κορινθίας (Πνευματικό Κέντρο). 12 

Κύρωση αναδασμού αγρ/τος “Ψυχικό” Λάρισας. 13 

Καθορισμός αποδέκτη και ανωτάτων επιτρεπτών 
ορίων ρυπαντών λυμάτων στον ξηροχείμαρο «Ηρα¬ 
κλή - Αθανασίου» δ.δ. Λουτρών Μυτιλήνης. 14 


ΑΠΟΦΑΣΕΙΣ 

Αριθ. 24981/Ε5 (1) 

Πρακτική άσκηση σπουδαστών Τ.Ε.Ι. Τμήματος Κοινωνι¬ 
κής Εργασίας του Τ.Ε.Ι. Αθήνας περιόδου 1/10/2001 
έως 31/3/2002. 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ - 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ - 
ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξειςτου άρθρου 12, παρ. 1, εδάφιο δ'του Ν. 
1351/1983 (Α',56) «Εισαγωγή σπουδαστών στην Τριτο¬ 
βάθμια Εκπαίδευση και άλλες διατάξεις». 

2. Τις διατάξεις του άρθρου 29 Α του Ν. 1558/1985, 
όπως αυτό προσετέθη με το άρθρο 27 του Ν. 2081/1992 
(Α', 154) και όπως αντικαταστάθηκε με την παρ. 2 του άρ¬ 
θρου 1 του Ν. 2469/1997 (Α', 38). 

3. Τις διατάξεις της παρ.4 του άρθρουΐΐ του Ν. 
2327/1995 (Α', 156). 

4. Τις διατάξεις του άρθρου 22, παρ. 3, εδάφιο ατού Ν. 
2362/1995(Α', 247). 

5. Το γεγονός ότι από τις διατάξεις της απόφασης αυ¬ 
τής προκαλείται δαπάνη το ύψος της οποίας αναφέρεται 
στην παρ. 4 της παρούσας απόφασης, στην οποία επίσης 
αναφέρεται και η εγγραφή πίστωσης στον οικείο προϋπο¬ 
λογισμό για την κάλυψή της. 

6. Τις διατάξειςτου άρθρου 40του Ν. 849/78, όπως συ¬ 
μπληρώθηκε με το άρθρο 8 του Ν. 2129/1993 (Α', 57'). 

7. Την αριθ. ΣΤ5/53/31-10-01 Απόφαση του Πρωθυ¬ 
πουργού και Υπουργού Εθνικής Παιδείας και Θρησκευ¬ 
μάτων «Καθορισμός αρμοδιοτήτων των Υφυπουργώντου 
Υπουργείου Εθνικής Παιδείας και Θρησκευμάτων»(Β', 
1484). 

8. Την αριθ. 1100383/1330/Α0006/31-10-2001(Β', 1485) 
κοινή απόφαση του Πρωθυπουργού και του Υπουργού Οι- 
κονομικών«Καθορισμός αρμοδιοτήτων των Υφυπουργών 
Οικονομικών». 

9. Την αριθ. 6459/31-10-01 κοινή απόφαση του Πρωθυ¬ 
πουργού και του Υπουργού Υγείας και Πρόνοιας«Ανάθε- 
ση αρμοδιοτήτων στους Υφυπουργούς Υγείας και Πρό¬ 
νοιας Έκτορα Νασιώκα, Ελπίδα Τσουρή καιΔημήτριο Θά- 
νο»(Β', 1480). 

10. Το με αριθ. πρωτ. 3546/3/31-10-2001 έγγραφο του 
Τ.Ε.Ι. Αθήνας, αποφασίζουμε: 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


1. Καθορίζουμε τον αριθμό πενήντα τεσσάρων (54) θέ¬ 
σεων πρακτικής άσκησης στο επάγγελμα σπουδαστών 
Τ.Ε.Ι. του Τμήματος Κοινωνικής Εργασίας της Σχολής 
Επαγγελμάτων Υγείας και Πρόνοιαςτου Τ.Ε.Ι. Αθήνας σε 
υπηρεσίες του Δημόσιου Τομέα, Οργανισμών, Ν.Π. Δ.Δ. 
κλπ., όπως ειδικότερα παρουσιάζονται στον επισυναπτό- 
μενο πίνακα ο οποίος αποτελεί αναπόσπαστο μέρος της 
παρούσας απόφασης. 

2. Η πρακτική άσκηση στο επάγγελμα των σπουδαστών 
Τ.Ε.Ι. Τμημάτων Κοινωνικής Εργασίας πραγματοποιείται 
για ένα εξάμηνο αρχίζοντας από 1/10/2001 έως τις 
30/03/02. Η περίοδος άσκησης σε κάθε υπηρεσία φαίνε¬ 
ται στον αντίστοιχο πίνακα. 

3. Οι αποζημιώσεις και οι ασφαλιστικές εισφορές των 
ασκούμενων σπουδαστών Τ.Ε.Ι. βαρύνουν τον προϋπο¬ 
λογισμό του Τ.Ε.Ι. Αθήνας. 


4. Από τις διατάξεις της απόφασης αυτής προκαλείται 
δαπάνη σε βάρος του προϋπολογισμού του ΤΕΙ Αθήνας 
59.903 ευρώ περίπου (54 θέσεις X 184,88X6 μήνες) για το 
τρέχον οικονομικό έτος. Γιατην ανωτέρω δαπάνη έχει εγ¬ 
γράφει η αντίστοιχη πίστωση στον προϋπολογισμό του 
Τ.Ε.Ι. Αθήνας στον ΚΑΕ 0289 για το έτος 2002. 

5. Η απόφαση αυτή να δημοσιευθεί στην Εφημερίδατης 
Κυβερνήσεως. 

Αθήνα, 8 Μαρτίου 2002 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΚΩΝ ΕΘΝΙΚΗΣ ΠΑΙΔΕΙΑΣ & ΘΡΗΣΚ/ΤΩΝ 

Γ. ΦΛΩΡΙΔΗΣ Ν. ΓΚΕΣΟΥΛΗΣ 

ΥΓΕΙΑΣ ΚΑΙ ΠΡΟΝΟΙΑΣ 

Ε. ΤΣΟΥΡΗ 


ΟΝΟΜΑΣΤΙΚΗ ΚΑΤΑΣΤΑΣΗ ΣΠΟΥΔΑΣΤΩΝ ΓΙΑ ΠΡΑΚΤΙΚΗ ΑΣΚΗΣΗ ΧΕΙΜΕΡΙΝΟΥ ΕΞΑΜΗΝΟΥ (από 
1/10/01 έως 31/3/02)_ 


ΟΝΟΜΑΤΕΠΩΝΥΜΟ 

ΟΡΓΑΝΩΣΗ 

ΑΛΕΞΙΟΥ ΧΡΙΣΤΙΝΑ 

ΝΟΣ. ΠΑΙΔΩΝ "ΑΓΙΑ ΣΟΦΙΑ” 

ΑΛΕ=ΟΠΟΥΛΟΥ ΣΟΦΙΑ 

Σ.Γ.Κ. ΑΜΕΑ "ΤΟ ΕΡΓΑΣΤΗΡΙ" 

ΑΝΑΣΤΑΣΑΚΗ ΓΕΩΡΓΙΑ 

ΕΣΤΙΑ ΕΙΔΙΚΗΣ ΕΠΑΓΓΕΛΜΑΤΙΚΗΣ ΑΓΩΓΗΣ 

Α=ΙΟΤΟΠΟΥΛΟΥ ΘΕΩΝΗ 

ΚΕΘΕΑ ΣΤΡΟΦΗ 

ΑΠΟΣΤΟΛΑΚΗ ΑΥΓΕΡΙΝΗ 

"ΕΥΑΓΓΕΛΙΣΜΟΣ” 

ΑΡΑΠΟΓΙΑΝΝΗ ΛΑΜΠΡΙΝΗ 

ΚΟΙΝΩΝΙΚΟΣ ΞΕΝΩΝΑΣ ΒΟΥΛΙΑΓΜΕΝΗΣ 

ΒΑΓΓΕΛΗ ΑΝΑΣΤΑΣΙΑ 

ΨΥΧΙΑΤΡΙΚΟ ΝΟΣ. ΑΤΤΙΚΗΣ 

ΒΑΛΣΑΜΟΥ ΕΙΡΗΝΗ 

ΚΡΑΤ. ΘΕΡ. ΛΕΡΟΥ 

ΒΑΣΙΛΕΙΟΥ ΝΙΚΗ 

ΓΡΑΦΕΙΟ ΕΥΗΜΕΡΙΑΣ ΛΕΜΕΣΟΥ 

ΔΕΔΕ ΜΑΙΡΗ 

ΚΕΘΕΑ/Θ. Π. ΠΛΕΥΣΗ 

ΔΕΜΕΝΑΓΑ ΕΛΕΝΗ 

ΚΕΝΤΡΟ ΨΥΧΙΚΗΣ ΥΓΙΕΙΝΗΣ 

ΔΟΙΤΣΙΔΗ ΜΑΡΙΑ 

ΔΗΜΟΣ ΑΓ. ΑΝΑΡΓΥΡΩΝ/Κ.Υ. 

ΕΛΕΥΘΕΡΙΑΔΟΥ ΑΙΚΑΤΕΡΙΝΗ 

Κ.Κ. Ψ.Υ. ΚΑΤΕΡΙΝΗΣ 

ΖΗΣΗ ΙΩΑΝΝΑ 

ΔΗΜΟΣ ΑΓ. ΠΑΡΑΣΚΕΥΗΣ /Κ.Υ. 

ΚΑΛΤΣΗ ΒΑΣΙΛΙΚΗ 

Κ.Κ. Ψ.Υ. ΒΥΡΩΝΑ 

ΚΑΠΕΤΑΝΑΚΗ ΔΕΣΠΟΙΝΑ 

ΤΕΙ-ΚΟΙΝΩΝΙΚΗ ΥΠΗΡΕΣΙΑ 

«ΑΡΑΛΗ ΕΛΕΥΘΕΡΙΑ 

ΚΕΝΤΡΟ ΒΡΕΦΩΝ "Η ΜΗΤΕΡΑ" 

ΚΑΡΑΚΩΣΤΑ ΑΡΓΥΡΩ 

ΕΛΛΗΝΙΚΟ ΣΥΜΒΟΥΛΙΟ ΓΙΑ ΤΟΥΣ ΠΡΟΣΦΥΓΕΣ 

ΚΟΣΜΙΔΗΣ ΚΩΝ/ΝΟΣ 

Γ. ΝΟΣ. ΛΙΒΑΔΕΙΑΣ 

ΚΟΙΥΝΤΟΥΖΗ ΜΑΡΙΑ-ΑΣΠΑΣΙΑ 

ΔΗΜΟΣ Ν. ΣΜΥΡΝΗΣ 

ΛΑΜΠΡΟΠΟΥΛΟΣ ΓΙΩΡΓΟΣ 

Κ.Υ.Ν. ΑΡΣΙΣ 

ΜΑΘΙΟΥ ΕΥΜΟΡΦΙΑ 

Γ.Ν.Ν.Θ. "ΣΩΤΗΡΙΑ” 

ΜΑΝΔΗΛΑ ΜΑΡΙΑ-ΣΟΦΙΑ 

ΚΕΝΤΡΟ ΜΕΡΙΜΝΑΣ ΟΙΚΟΓΕΝΕΙΑΣ-ΠΑΙΔΙΟΥ 

ΜΑΡΑΓΚΟΠΟΥΛΟΥ ΜΑΡΙΑ 

Σ.Β.Ε.Α. 'Ή ΜΕΤΑΜΟΡΦΩΣΗ" 

ΜΑΡΙΝΑΚΗ ΑΡΤΕΜΙΣ 

Κ.Κ. Ψ.Υ. ΠΑΓΚΡΑΤΙΟΥ 

ΜΑΝΤΖΟΥΚΑ ΑΦΡΟΔΙΤΗ 

ΚΕΝΤΡΟ ΨΥΧΙΚΗΣ ΥΓΙΕΙΝΗΣ 

ΜΠΑΒΑΒΕΑ ΖΩΗ-ΜΑΡΙΑ 

ΓΙΑΤΡΟΙ ΧΩΡΙΣ ΣΥΝΟΡΑ 

ΜΠΟΛΑΝΟΥ ΕΛΙΣΑΒΕΤ 

ΕΟΠ/ΙΔΡΥΜΑ ΑΓ. ΑΝΔΡΕΑΣ 

ΜΠΟΥΡΛΙΑ ΜΑΡΙΑ 

Δ/ΝΣΗ ΚΟΙΝΩΝΙΚΗΣ ΠΡΟΝΟΙΑΣ ΤΡΙΚΑΛΩΝ 

ΝΟΥΛΑ ΑΣΗΜΟΥΛΑ 

ΔΙΚΑΣΤΙΚΟ ΜΕΓΑΡΟ ΚΟΡΙΝΘΟΥ 

ΠΑΓΑΝΙΑΣ ΝΙΚΟΛΑΟΣ 

ΠΑΙΔΙΚΟ ΧΩΡΙΟ 5.0.5. ΒΑΡΗΣ 

ΠΑΠΑΘΩΜΟΠΟΥΛΟΣ ΒΑΣΙΛΗΣ 

ΑΙΓΙΝΗΤΕΙΟ 

ΠΑΠΑΚΩΝΣΤΑΝΤΙΝΟΥ ΜΑΡΙΑ 

ΕΥΑΓΓΕΛΙΣΜΟΣ" 

ΠΑΠΑΤΡΙΑΝΤΑΦΥΛΛΟΥ ΣΟΦΙΑ 

ΚΕΝΤΡΟ ΨΥΧΙΚΗΣ ΥΓΙΕΙΝΗΣ 

ΠΑΡΛΑΝΤΖΑ ΜΑΡΙΑ 

Γ.Ν. ΛΑΡΙΣΑΣ 

ΠΑΠΟΥΛΙΑ ΔΗΜΗΤΡΑ 

ΨΥΧ. ΝΟΣ. ΤΡΙΠΟΛΗΣ 

ΠΕΝΤΑΖΟΥΙΩΑΝΝΑ 

ΔΙΚΑΣΤΗΡΙΑ ΑΜΑΛΙΑΔΑΣ 

ΟΝΟΜΑΤΕΠΩΝΥΜΟ 

ΟΡΓΑΝΩΣΗ 

ΠΛΑΤΑΝΙΩΤΗ ΣΟΦΙΑ (από 1/2/02-31/3/02) 

ΓΙΑΤΡΟΙ ΤΟΥ ΚΟΣΜΟΥ 

ΠΛΑΒΟΥ ΕΛΕΝΗ 

ΔΗΜΟΣ Ν. ΙΩΝΙΑΣ/Κ.Υ 

ΣΑΛΤΗ ΧΡΥΣΟΒΑΛΑΝΤΟΥ 

Γ Ν. ΣΙΣΜΑΝΟΓΛΕΙΟ" 

ΣΥΓΓΕΛΑΚΗ ΜΑΡΙΑ 

ΓΡΑΦ. ΕΥΗΜΕΡΙΑΣ ΛΕΥΚΩΣΙΑΣ 

ΣΥΡΙΒΕΛΗ ΜΑΡΙΑ 

ΝΟΣ. "ΚΑΤ" 

ΣΚΑΜΝΙΩΤΗΣ ΜΙΧΑΗΛ 

ΚΕΝΤΡΟ ΕΛΕΓΧΟΥ ΕΙΔΙΚΩΝ ΛΟΙΜΩΞΕΩΝ 
ΠΕΙΡΑΙΑ 

ΣΚΟΥΡΑ ΝΑΤΑΛΙΑ 

ΑΜΕΑ-ΠΑΤΡΑ 

ΣΤΡΙΜΠΟΝΗ ΚΩΝ/ΝΑ 

ΞΕΝΩΝΑΣ “ΕΛΠΙΔΑ” 

ΣΤΟΓΙΑΝΝΗΙ ΣΠΥΡΟΣ( 1/11/01-31/1/02) 

ΔΗΜΟΣ Ν. ΣΜΥΡΝΗΣ 

ΤΑΜΠΑΝΛΗΙΩΑΝΝΑ 

ΙΔΡΥΜΑ "ΘΕΟΤΟΚΟΣ" 

ΤΟΚΑΤΖΗ ΑΝΑΣΤΑΣΙΑ 

ΕΕΣ/”ΒΟΗΘΕΙΑ ΣΤΟ ΣΠΙΤΙ” 

ΤΡΑΝΟΥΝΤΑΝΗ ΑΔΑΜΑΝΤΙΑ 

ΕΙΔΙΚΟ ΓΥΜΝΑΣΙΟ ΙΛΙΟΥ 

ΤΣΑΜΗ ΔΗΜΗΤΡΑ 

ΚΑΠΗ ΔΗΜΟΥ ΜΕΓΑΡΩΝ 

ΤΣΙΑΚΑΛΑΚΗ ΜΑΡΙΑ-ΕΛΕΝΗ 

ΔΗΜΟΣ ΑΙΓΑΛΕΩ 

ΦΡΑΓΚΟΥ ΛΕΥΚΟΘΕΑ 

Γ.Π.Ν. “ΑΓ. ΚΥΡΙΑΚΟΥ” 

ΧΡΙΣΤΟΦΙΔΗΣ ΕΥΤΥΧΙΟΣ 

ΓΡΑΦΕΙΟ ΕΥΗΜΕΡΙΑΣ ΛΕΜΕΣΟΥ 




Αριθ. 17491-Β1 (2) 

Κατάργηση και επαναπροσδιορισμός γνωστικών αντικει¬ 
μένων θεματικών Ενοτήτων στη Σχολή θετικών Επι¬ 
στημών και Τεχνολογίας και στη Σχολή Κοινωνικών 
Επιστημών του Ελληνικού Ανοικτού Πανεπιστημίου». 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

Τις διατάξεις: 

1. Τωνάρθρων2παρ. 1(α) και2(β) καιΙΟπαρ. 1 και2του 
Ν.2552/1997 «Ελληνικό Ανοικτό Πανεπιστήμιο και άλλες 
διατάξεις» (Α’ 266). 

2. Του άρθρου 29 Α του Ν. 1558/1985 (Α’ 137), όπως 
προστέθηκε με το άρθρο 27 του Ν.2081/1992 (Α’ 154) και 
τροποποιήθηκε με το άρθρο 1 παρ. 2 ατού Ν.2469/1997 
(Α’ 38). 

3. Τη γνώμη της Διοικούσας Επιτροπής του Ελληνικού 
Ανοικτού Πανεπιστημίου, η οποία διατυπώθηκε στη συνε¬ 
δρίαση 83/1.2.2002. 

4. Το γεγονός ότι από την εφαρμογή της απόφασης αυ¬ 
τής δεν προκαλείται δαπάνη σε βάρος του κρατικού προ¬ 
ϋπολογισμού ή του προϋπολογισμού του Ελληνικού Ανοι¬ 
κτού Πανεπιστημίου, αποφασίζουμε: 

Α. Καταργείται η θεματική Ενότητα «Μηχανική των Κα¬ 
ταλυτικών Αντιδράσεων» της Σχολής θετικών Επιστημών 
και Τεχνολογίας του Ε.Α.Π., η οποία δημιουργήθηκε με 
την αριθμ. Β1/650/9.1.2002 (ΦΕΚ Β’ 20/15.1.2002) Από¬ 
φαση του Υπουργού ΥΠ.Ε.Π.Θ. 

Β. Επαναπροσδιορίζονται τα γνωστικά αντικείμενα των 
κατωτέρω θεματικών Ενοτήτων των Σχολών του Ελληνι¬ 
κού Ανοικτού Πανεπιστημίου που προβλέπονται από τις 
αριθμ. Β1/685/8.10.98 (ΦΕΚ 1101/21.10.98 τ.Β’ ) και Β 
1/650/9.1.2002 (ΦΕΚ 20/15.1.2002 τ.Β’) Υπουργικές Απο¬ 
φάσεις ως ακολούθως: 

I. Σχολή θετικών Επιστημών και Τεχνολογίας: 

«Κλασική Φυσική II» η οποία καλύπτει εφεξής τα γνω¬ 


στικά αντικείμενα: Σχετικότητα, Σύνοψη Μαθηματικών 
Μεθόδων για τις Φυσικές Επιστήμες, Εισαγωγή στην Κυ¬ 
ματική Φυσική και Εφαρμογές και, τέλος, Από την Κλασι¬ 
κή στη Σύγχρονη Φυσική. 

«Κβαντική Φυσική» η οποία καλύπτει εφεξής τα γνωστι¬ 
κά αντικείμενα: Κβαντική Δομή της Ύλης, Εφαρμογή της 
Κβαντικής θεωρίας στους Πυρήνες και τα Στερεά και, τέ¬ 
λος, Αστροσωματιδιακή Φυσική και Εξέλιξη του Σύμπα- 
ντος. 

II. Σχολή Κοινωνικών Επιστημών 

«Λογιστική» η οποία καλύπτει εφεξής τα γνωστικά αντι¬ 
κείμενα: Χρηματοοικονομική Λογιστική. Ελληνικό Γενικό 
Λογιστικό Σχέδιο, Εισαγωγή στη Λογιστική Κόστους, Μη¬ 
χανογραφημένη Λογιστική και, τέλος, Εισαγωγή στη Λο¬ 
γιστική. 

«Χρηματοοικονομική Διοίκηση» η οποία καλύπτει εφε¬ 
ξής τα γνωστικά αντικείμενα: 

Χρήμα και Τράπεζες - Συνάλλαγμα, Χρηματοοικονομική 
Ανάλυση και Διοικητική, Παράγωγα Αξιόγραφα και, τέ¬ 
λος, Διαχείριση Χαρτοφυλακίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Μαρτίου 2002 

Ο ΥΠΟΥΡΓΟΣ 

ΠΕΤΡΟΣ Δ. ΕΥΘΥΜΙΟΥ 

-♦- 

(3) 

Απόκτηση Ελληνικής Ιθαγένειας από την ομογενή (ΜΟν- 
3Ι5ΥΑΝ ΕΥΨΒΑ) Μοφσισιάν Λιούμπα του Γκράντ και 
εξελληνισμός του επωνύμου αυτής. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ-ΘΡΑΚΗΣ 

Με την 2083/02 απόφαση του Γενικού Γραμματέα της 
Περιφέρειας Ανατολικής Μακεδονίας -Θράκης, που εκ- 
δόθηκε σύμφωνα με τις διατάξεις του άρθρου 1, του 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Ν.2790/2000 (ΦΕΚ 24/16-2-2000 τ. Α’) «Αποκατάσταση 
τωνπαλιννοστούντων Ομογενών απάτη Σοβιετική Ένωση 
και άλλες διατάξεις», όπως τροποποιήθηκε από το Ν. 
2910/2001 (ΦΕΚ91, Α72-5-2001) «Είσοδος και παραμονή 
αλλοδαπών στην Ελληνική Επικράτεια. Κτήση της Ελληνι¬ 
κής ιθαγένειας με πολιτογράφηση και άλλες διατάξεις», 
γίνεται δεκτή η από 11/23-11-2000 αίτηση για απόκτηση 
της Ελληνικής Ιθαγένειας, της ομογενούς (ΜΟνδΙδΥΑΝ 
ΙΥύΒΑ) Μοφσισιάν Λιούμπα του Γ κράντ, την οποία έλκει 
από την μητέρα της, και τον εξελληνισμό του επωνύμου 
αυτής. 

Ο Γ ενικός Γ ραμματέας Περιφέρειας 
ΑΡΗΣ ΠΑΠΑΔΟΠΟΥΛΟΣ 

-Φ- 

(4) 

Απόκτηση Ελληνικής Ιθαγένειας από την ομογενή (ΜΟν- 
δΙδΥΑΝ ΑΙ_ΙΑ) Μοφσισιάν Άλλα του Γ κράντ και εξελ- 
ληνισμός του ονοματεπωνύμου αυτής. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ-ΘΡΑΚΗΣ 

Με την 2084/02 απόφαση του Γενικού Γραμματέα της 
Περιφέρειας Ανατολικής Μακεδονίας - Θράκης, που εκ- 
δόθηκε σύμφωνα με τις διατάξεις του άρθρου 1, του 
Ν.2790/2000 (ΦΕΚ 24/16-2-2000 τ. Α’) «Αποκατάσταση 
των παλιννοστούντων Ομογενών από τη Σοβιετική «Ένω¬ 
ση και άλλες διατάξεις», όπως τροποποιήθηκε από το Ν. 
2910/2001 (ΦΕΚ91, Α72-5-2001) «Είσοδος και παραμονή 
αλλοδαπών στην Ελληνική Επικράτεια. Κτήση της Ελληνι¬ 
κής ιθαγένειας με πολιτογράφηση και άλλες διατάξεις», 
γίνεται δεκτή η από 12/23-11-2000 αίτηση για απόκτηση 
της Ελληνικής Ιθαγένειας, της ομογενούς (ΜΟνδΙδΥΑΝ 
ΑΙ_Ι_Α) Μοφσισιάν Άλλα του Γ κράντ, την οποία έλκει από 
την μητέρα της, και τον εξελληνισμό του ονοματεπωνύ¬ 
μου αυτής. 

Ο Γ ενικός Γ ραμματέας Περιφέρειας 
ΑΡΗΣ ΠΑΠΑΔΟΠΟΥΛΟΣ 

-Φ- 

(5) 

Απόκτηση Ελληνικής Ιθαγένειας από την ομογενή Για- 
ντσικλίδου Μαρία του Χριστοφόρ και εξελληνισμός 
του επωνύμου αυτής. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ-ΟΡΑΚΗΣ 

Με την 1608/12.2.2002 απόφαση του Γενικού Γραμμα¬ 
τέα Περιφέρειας Ανατολικής Μακεδονίας - Θράκης, έγινε 
δεκτή η από 28-3-2001 αίτηση της ομογενούς αλλοδαπού 
Γιαντσικλίδου Μαρίας του Χριστοφόρ για την απόκτηση 
Ελληνικής ιθαγένειας. 

Ο Γ ενικός Γ ραμματέας Περιφέρειας κ.α.α. 

Λ. ΤΣΑΚΜΑΚΙΔΗΣ 

-Φ- 

( 6 ) 

Απόκτηση Ελληνικής Ιθαγένειας από την ομογενή Για- 
ντσικλίδη Ιακώβ του Γρηγόρη και εξελληνισμός του 
επωνύμου αυτής. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ-ΟΡΑΚΗΣ 

Με την 1606/12.2.2002 απόφαση του Γενικού Γραμμα¬ 


τέα Περιφέρειας Ανατολικής Μακεδονίας - Θράκης, έγινε 
δεκτή η από 28-3-2001 αίτηση του ομογενούς αλλοδαπού 
Γιαντσικλίδη Ιακώβ του Γρηγόρη για την απόκτηση Ελλη¬ 
νικής ιθαγένειας. 

Ο Γ ενικός Γ ραμματέας Περιφέρειας κ.α.α. 

Λ. ΤΣΑΚΜΑΚΙΔΗΣ 

-Φ- 

(7) 

Απόκτηση Ελληνικής Ιθαγένειας από την ομογενή Για- 
ντσικλίδου Ναταλίαςτου Γιάκωβ και εξελληνισμός του 
επωνύμου αυτής. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ-ΟΡΑΚΗΣ 

Με την 1607/12.2.2002 απόφαση του Γενικού Γραμμα¬ 
τέα Περιφέρειας Ανατολικής Μακεδονίας - Θράκης, έγινε 
δεκτή η από 28-3-2001 αίτηση της ομογενούς αλλοδαπής 
Γ ιαντσικλίδη Ναταλίας του Γ ιάκωβ για την απόκτηση Ελ¬ 
ληνικής ιθαγένειας. 

Ο Γ ενικός Γ ραμματέας Περιφέρειας κ.α.α. 

Λ. ΤΣΑΚΜΑΚΙΔΗΣ 

-Φ- 

( 8 ) 

Απόκτηση Ελληνικής Ιθαγένειας από την ομογενή Για- 
ντσικλίδου Ελπίδας του Γ ιάκωβ και εξελληνισμός του 
επωνύμου αυτής. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ-ΟΡΑΚΗΣ 

Με την 1605/12.2.2002 απόφαση του Γενικού Γραμμα¬ 
τέα Περιφέρειας Ανατολικής Μακεδονίας - Θράκης, έγινε 
δεκτή η από 28-3-2001 αίτηση της ομογενούς αλλοδαπής 
Γ ιαντσικλίδου Ελπίδας του Γ ιάκωβ για την απόκτηση Ελ¬ 
ληνικής ιθαγένειας. 

Ο Γ ενικός Γ ραμματέας Περιφέρειας κ.α.α. 

Λ. ΤΣΑΚΜΑΚΙΔΗΣ 

-Φ- 

Αριθ. 2009 (9) 

Συγχώνευση Δημοτικών Νομικών Προσώπων του Δήμου 
Περάσματος. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. - Τις διατάξεις του άρθρου 203 παρ. 6 του Π.Δ. 410/95 
«Δημοτικός και Κοινοτικός Κώδικας». 

2. - Τις αριθμ.654, 653, 655, 582, 657 και 656/31-1- 
2000(Φ.Ε.Κ.210/25-2-2000 τ.Β’) αποφάσεις μας με τις 
οποίες συστήθηκαν στον Δήμο Περάσματος Νομικά Πρό¬ 
σωπα Δημοσίου Δικαίου με τις επωνυμίες 

α) ΠΑΙΔΙΚΟΣ ΣΤΑΘΜΟΣ Δ.Δ.ΑΜΜΟΧΩΡΙΟΥ ΔΗΜΟΥ 
ΠΕΡΑΣΜΑΤΟΣ 

β) ΠΑΙΔΙΚΟΣ ΣΤΑΘΜΟΣ Δ.Δ.ΠΕΡΑΣΜΑΤΟΣ ΔΗΜΟΥ 
ΠΕΡΑΣΜΑΤΟΣ 

γ) ΠΑΙΔΙΚΟΣ ΣΤΑΘΜΟΣ Δ.Δ.ΠΟΛΥΠΟΤΑΜΟΥ ΔΗΜΟΥ 
ΠΕΡΑΣΜΑΤΟΣ 

δ) ΠΑΙΔΙΚΟΣ ΣΤΑΘΜΟΣ Δ.Δ.ΤΡΟΠΑΙΟΥΧΟΥ ΔΗΜΟΥ 
ΠΕΡΑΣΜΑΤΟΣ 

ε) ΠΑΙΔΙΚΟΣ ΣΤΑΘΜΟΣ Δ.Δ.ΥΔΡΟΥΣΑΣ ΔΗΜΟΥ ΠΕ¬ 
ΡΑΣΜΑΤΟΣ 

στ) ΠΑΙΔΙΚΟΣ ΣΤΑΘΜΟΣ Δ.Δ.ΦΛΑΜΠΟΥΡΟΥ ΔΗΜΟΥ 
ΠΕΡΑΣΜΑΤΟΣ αντίστοιχα. 

3. - Την αριθμ. 18/2002 απόφαση Δημοτικού Συμβουλίου 
Περάσματος με την οποία συγχωνεύονται τα παραπάνω 
Νομικά Πρόσωπα σε ένα με την επωνυμία «ΝΟΜΙΚΟ 
ΠΡΟΣΩΠΟ ΠΑΙΔΙΚΩΝ ΣΤΑΘΜΩΝ ΔΗΜΟΥ ΠΕΡΑΣΜΑ¬ 
ΤΟΣ» 

4. -Την αριθμ.4196/20-7-2001 απόφαση της Γενικής 
Γραμματέας Περιφέρειας Δυτικής Μακεδονίας. 

5. Την αρ. 4196/2001 (ΦΕΚ 988/Β/2001) απόφαση του 
Γ.Γ. Π.Φ.Ε. για την εκχώρηση αρμοδιοτήτων, αποφασί¬ 
ζουμε: 

Α'. Συγχωνεύονται τα παρακάτω Νομικά Πρόσωπα Δη¬ 
μοσίου Δικαίου του Δήμου Περάσματος: 

1 .ΠΑΙΔΙΚΟΣ ΣΤΑΘΜΟΣ Δ.Δ. ΑΜΜΟΧΩΡΙΟΥ ΔΗΜΟΥ 
ΠΕΡΑΣΜΑΤΟΣ 

2. ΠΑΙΔΙΚΟΣ ΣΤΑΘΜΟΣ Δ.Δ. ΠΕΡΑΣΜΑΤΟΣ ΔΗΜΟΥ 
ΠΕΡΑΣΜΑΤΟΣ 

3. ΠΑΙΔΙΚΟΣ ΣΤΑΘΜΟΣ Δ.Δ. ΠΟΛΥΠΟΤΑΜΟΥ ΔΗΜΟΥ 
ΠΕΡΑΣΜΑΤΟΣ 

4. ΠΑΙΔΙΚΟΣ ΣΤΑΘΜΟΣ Δ.Δ. ΤΡΟΠΑΙΟΥΧΟΥ ΔΗΜΟΥ 
ΠΕΡΑΣΜΑΤΟΣ 

5. ΠΑΙΔΙΚΟΣ ΣΤΑΘΜΟΣ Δ.Δ.ΥΔΡΟΥΣΑΣ ΔΗΜΟΥ ΠΕ¬ 
ΡΑΣΜΑΤΟΣ 

6. ΠΑΙΔΙΚΟΣ ΣΤΑΘΜΟΣ Δ.Δ.ΦΛΑΜΠΟΥΡΟΥ ΔΗΜΟΥ 
ΠΕΡΑΣΜΑΤΟΣ σε ένα Νομικό Πρόσωπο Δημοσίου Δικαί¬ 
ου με την Επωνυμία «ΝΟΜΙΚΟ ΠΡΟΣΩΠΟ ΠΑΙΔΙΚΩΝ 
ΣΤΑΘΜΩΝ ΔΗΜΟΥ ΠΕΡΑΣΜΑΤΟΣ». 

Β'. Σκοπός του Νομικού Προσώπου είναι η καθημερινή 
φύλαξη, φροντίδα, ημερήσια διατροφή, διαπαιδαγώγηση 
και ψυχαγωγία των Νηπίων λόγω απασχόλησης των ερ¬ 
γαζομένων γονέων ή άλλων κοινωνικών αιτιών, την πολύ¬ 
πλευρη νοητική, συναισθηματική, κοινωνική, ψυχοσωμα¬ 
τική ανάπτυξη των παιδιών, την προπαρασκευή τους για 
τη φυσική μετάβαση τους από την οικογενειακή ζωή στο 
σχολικό περιβάλλον. 

Γ. Διοικητικό Συμβούλιο. Όργανο της Διοίκησης του 
Ν.Π.Θα είναι το Δ.Σ. το οποίο θα συγκροτείται σύμφωνα 
με τις διατάξεις του άρθρου 203 του Π.Δ. 410/95 

Δ’. Πόροι του Νομικού Προσώπου είναι: 

α) Η τακτική επιχορήγηση από το Υπουργείο Εσωτερι¬ 
κών, Δημοσίας Διοίκησης και Αποκέντρωσης. 

β) Ετήσια επιχορήγηση του Δήμου Περάσματος. 

γ) Κάθε είδους εισφορές, δωρεές, κληρονομιές, κληρο¬ 
δοσίες κ.λπ.. 

δ) Εισπράξεις από το αντίτιμο των υπηρεσιών που πα¬ 
ρέχει το Νομικό Πρόσωπο. 

Ε'. Περιουσία. 

Περιουσία του Ν.Π. είναι η υφιστάμενη κινητή και ακίνη¬ 
τη περιουσία των συγχωνευόμενων Νομικών Προσώπων 
και κάθε χώρος ή κτίριο που θα παραχωρηθεί ή θα μετα- 
βιβασθεί σ’ αυτό. 

ΣΤ’. Το Νομικό Πρόσωπο θα εκπροσωπείται στα Δικα¬ 
στήρια και σε κάθε Δημόσια Αρχή από τον Πρόεδρο του 
Διοικητικού Συμβουλίου του και όταν αυτός απουσιάζει ή 
κωλύεται από τον Αντιπρόεδρό του. 

71 . Σφραγίδα. Το Ν.Π. θα χρησιμοποιεί χωριστή σφραγί¬ 
δα που κυκλικά θα φέρει χαραγμένες τις λέξεις ΕΛΛΗΝΙ¬ 
ΚΗ ΔΗΜΟΚΡΑΤΙΑτην επωνυμία του και στο μέσο το εθνό¬ 
σημο. Από τις διατάξεις της απόφασης αυτής δεν προκα- 
λείται επιπλέον δαπάνη σε βάρος του Κρατικού 
Προϋπολογισμού και του Προϋπολογισμού του Δήμου 
Περάσματος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Φλώρινα, 4 Μαρτίου 2002 

Με εντολή γενικού Γραμματέα Περιφέρειας 
Ο Γ ενικός Διευθυντής 
ΧΡΗΣΤΟΣ ΝΑΤΟΣ 


Αριθ. 400 (10) 

Σύσταση Ν.Π.Δ.Δ. με την επωνυμία «Οργανισμός Παιδι¬ 
κών και Βρεφονηπιακών Σταθμών Δήμου Παραμυθιάς. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦ. ΗΠΕΙΡΟΥ 

Έχοντας υπόψη: 

1. Τις διατάξεις του άρθρου 12 του Ν. 2880/2001, με τις 
οποίες αντικαταστάθηκε το άρθρο 26 του ΔΚΚ (Π.Δ. 
410/95), σύμφωνα με τις οποίες οι Κρατικοί Παιδικοί και 
Βρεφονηπιακοί Σταθμοί υπήχθηκαν στην εποπτεία των 
Δήμων και Κοινοτήτων στην Διοικητική Περιφέρεια των 
οποίων λειτουργούν. 

2. Τις όμοιες του άρθρου 203 του ιδίου Κώδικα. 

3. Τις αριθμ. 2453, 2452 και 2451/9-4-2001 αποφάσεις, 
με τις οποίες συστήθηκαντρία Νομικά πρόσωπα, ήτοι ο Α’ 
Παιδικός Σταθμός, Β’ Παιδικός Σταθμός και ο Παιδικός 
Σταθμός Καρβουναρίου Διοικητικής Περιφέρειας Δήμου 
Παραμυθιάς, οι οποίες διμοσιεύθηκαν στο ΦΕΚ553/ 
τ.Β/14-5-2001. 

4. Την αριθμ. 318/2001 απόφαση του Δημοτικού Συμ¬ 
βουλίου Παραμυθιάς, αποφασίζουμε: 

Τη σύσταση στο Δήμο Παραμυθιάς Νομού Θεσπρωτίας 
Ν.Π.Δ.Δ. με την επωνυμία «ΟΡΓΑΝΙΣΜΟΣ ΠΑΙΔΙΚΩΝ ΚΑΙ 
ΒΡΕΦΟΝΗΠΙΑΚΩΝ ΣΤΑΘΜΩΝ ΔΗΜΟΥ ΠΑΡΑΜΥΘΙΑΣ» 
στο οποίο συγχωνεύονται οι τρεις (3) λειτουργούντες στο 
Δήμο Παραμυθιάς Παιδικοί και Βρεφονηπιακοί Σταθμοί 
του Δήμου Παραμυθιάς ως εξής: 

Α’ ΕΠΩΝΥΜΙΑ 

«ΟΡΓΑΝΙΣΜΟΣ ΠΑΙΔΙΚΩΝ ΚΑΙ ΒΡΕΦΟΝΗΠΙΑΚΩΝ 
ΣΤΑΘΜΩΝ ΔΗΜΟΥ ΠΑΡΑΜΥΘΙΑΣ». 

Β'ΣΚΟΠΟΣ 

Σκοπός του Νομικού προσώπου είναι: 

1. Η ημερήσια φύλαξη, επιμέλεια, φροντίδα, ψυχαγω¬ 
γία, μόρφωση και διατροφή βρεφών και νηπίων, με σκοπό 
την ισόρροπη και ολόπλευρη ανάπτυξη της προσωπικό¬ 
τητας τους. 

2. Η εξυπηρέτηση της υγιούς σωματικής εξέλιξης βρε¬ 
φών και νηπίων και ανάπτυξη των νοητικών ικανοτήτων 
τους, η υποστήριξη της ανάπτυξης της γλωσσικής έκφρα¬ 
σης, δημιουργικότητας και σκέψης τους και η απόκτηση 
όλων των αναγκαίων υγιεινών και ηθικών συνηθειών του 
πολιτισμένου ανθρώπου. 

3. Η υποβοήθηση και συμπλήρωση της αγωγής της οι¬ 
κογένειας με την εφαρμογή εκπαιδευτικών προγραμμά¬ 
των. 

4. Η συνεργασία με φορείς και Πανεπιστήμια, σε τοπικό 
και διεθνές επίπεδο, που το αντικείμενο τους είναι κοινό 
με τους σκοπούς των Παιδικών και Βρεφονηπιακών Σταθ¬ 
μών του Δήμου Παραμυθιάς. 

Γ ΠΟΡΟΙ 

1. Η ετήσια κρατική επιχορήγηση του Υπουργείου Εσω¬ 
τερικών Δημόσιας Διοίκησης & Αποκέντρωσης. 

2. Κάθε επιχορήγηση από το Δήμο και από κάθε άλλη 
Κρατική ή Δημόσια Υπηρεσία. 

3. Εισπράξεις από τις παρεχόμενες υπηρεσίες. 

4. Πρόσοδοι από την κινητή και ακίνητη περιουσία του. 

5. Κάθε είδους εισφορές, δωρεές, κληρονομιές, κληρο¬ 
δοσίες κ.λ.π.. 

6. Κάθε άλλη νόμιμη πρόσοδος. 

Δ' ΠΕΡΙΟΥΣΙΑ 

Η περιουσία που ανήκει στα πριν από την συγχώνευση 
Ν.Π.Δ.Δ. καθώς και τα οικόπεδα, τα οικοδομήματα και πά- 
σης φύσεως κτίρια που θα παραχωρούνται ή θα μεταβι¬ 
βάζονται σ’ αυτά αποτελούν πλέον περιουσία του Οργα¬ 
νισμού Παιδικών και Βρεφονηπιακών Σταθμώντου Δήμου 
Παραμυθιάς. 

Ε'ΔΙΟΙΚΗΣΗ 

Το Ν.Π. θα διοικείται από επταμελές Διοικητικό Συμ¬ 
βούλιο, τα μέλη του οποίου μαζί με τους αναπληρωτές 
τους ορίζονται από το Δημοτικό Συμβούλιο και αποτελεί- 
ται από: 

1. Το Δήμαρχο Παραμυθιάς ή τον αρμόδιο Αντιδήμαρ- 
χο ως Πρόεδρο. 

2. Τρεις (3) δημοτικούς συμβούλους. 

3. Ένα (1) εκπρόσωπο των εργαζομένων. 

4. Δύο (2) δημότες ή κατοίκους του Δήμου Παραμυθιάς, 
που έχουν ανάλογη επαγγελματική ή κοινωνική δράση ή 
ειδικές γνώσεις σχετικές με το σκοπό του Ν.Π. 

Ένα από τα μέλη του Διοικητικού Συμβουλίου (Δημοτι¬ 
κός Σύμβουλος ή δημότης ή κάτοικος) θα προέρχεται 
υποχρεωτικά από την τοπική κοινωνία του λειτουργού- 
ντος Παιδικού Σταθμού σε δημοτικό διαμέρισμα του Δή¬ 
μου. 

Το Διοικητικό Συμβούλιο εκλέγει από τα μέλη του τον 
Αντιπρόεδρο. 

Η θητεία των μελών του Διοικητικού Συμβουλίου ακολου¬ 
θεί την θητεία του Δημοτικού Συμβουλίου και λήγει σε κάθε 
περίπτωση με την εγκατάσταση των νέων μελών του. 

Το Ν.Π. εκπροσωπείται στα Δικαστήρια και σε κάθε άλ¬ 
λη δημόσια Αρχή από τον Πρόεδρο και όταν αυτός απου¬ 
σιάζει ή κωλύεται από τον Αντιπρόεδρο. 

Την Ταμειακή Υπηρεσία του Ν.Π. θα διεξάγει η Ταμεια¬ 
κή Υπηρεσία του Δήμου Παραμυθιάς. 

Οι θέσεις του υπηρετούντος προσωπικού στα παραπά¬ 
νω Ν.Π. μεταφέρονται αυτοδικαίως στο νέο Δημοτικό Νο¬ 
μικό Πρόσωπο και με απόφαση του Διοικητικού Συμβου¬ 
λίου του Ν.Π. εντάσσεται σ’ αυτές το προσωπικό με την 
αυτή σχέση με την οποία υπηρετούσε στα συγχωνευμένα 
Νομικά Πρόσωπα. 

Ο Οργανισμός Παιδικών και Βρεφονηπιακών Σταθμών 
Δήμου Παραμυθιάς θα λειτουργεί ως Ν.Π.Δ.Δ. σύμφωνα 
με τις διατάξεις του άρθρου 203τουΔ.Κ.Κ. (Π.Δ. 410/95) 
και η λειτουργία του θα διέπεται από τις σχετικές διατά¬ 
ξεις του ιδίου ως άνω Π.Δ./τος. 

Από τις διατάξεις της παρούσας απόφασης προκαλεί- 
ται δαπάνη σε βάρος του προϋπολογισμού του Δήμου 
Παραμυθιάς, οικονομικού έτους 2002 και επόμενα, το 
ύψος της οποίας προσδιορίζεται για το έτος 2002 στο πο¬ 
σό των 20.542,92 ΕΥΡΩ και η οποία θα αναγραφεί στον 
Κ.Α. 212.9-3 αυτού, για δε τα επόμενα έτη δεν μπορεί να 
προσδιοριστεί επακριβώς. 

Η παρούσα να δημοσιευθεί στην εφημερίδα της Κυβερ- 
νήσεως. 

Ηγουμενίτσα, 15 Φεβρουάριου 2002 

Ο Γενικός Γραμματέας Περιφέρειας 
ΠΑΥΛΟΣ ΠΑΠΑΔΟΠΟΥΛΟΣ 

-Φ- 

Αριθ. 1304 (11) 

Τροποποίηση Ο.Ε.Υ. Δημοτικής Επιχείρησης Ύδρευσης 
Αποχέτευσης Ταμυνέων (Δ.Ε.Υ.Α.Τ) Ν.Εύβοιας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις της νομοθεσίας για τη διοικητική απο¬ 
κέντρωση. 

2. Τις διατάξεις του Ν. 2503/97 

3. Τις διατάξεις του Ν. 2539/97 

4. Τις διατάξεις του Ν. 1069/80 

5. Τις διατάξεις του Ν. 250/89 (ΦΕΚ 118/Α/10-5-89) 


6. Την αριθ. 2305/7-3-00 απόφαση μας περί έγκρισης 
του Ο.Ε.Υ. της ΔΕΥΑΤ, η οποία δημοσιεύθηκε στο ΦΕΚ - 
491/2000. 

7. Την αριθ. 19/02 απόφαση του Δημοτικού Συμβουλίου 
Ταμυνέων που αφορά στην τροποποίηση του Ο.Ε.Υ. της 
Δ.Ε.Υ.Α.Τ. 

8. Τις αριθ. 5921/9-9-97 ( ΦΕΚ 832/Β716-9-97 κ’ 
αριθ.5910/23-7-99(ΦΕΚ 1640/Β’20-8 αποφάσεις του 
Γεν.Γραμματέα Περιφέρειας Στερεός. Ελλάδας για μετα¬ 
βίβαση δικαιώματος υπογραφής «Με εντολή Γ εν. Γ ραμ¬ 
ματέα Περιφέρειας.» 

9. Το γεγονός ότι με την απόφαση αυτή προκαλείται δα¬ 
πάνη στον προϋπολογισμό της Δ.Ε.Υ.Α.Τ. τρέχοντος 
έτους ποσού 210.100 «που έχει προβλεφθεί πίστωση 
στον Κ.Α. 60.000 και ποσό 187.800» για την οποία έχει 
προβλεφθεί πίστωση στον κωδ. 60.01. Για την δαπάνη για 
τα επόμενα τέσσερα έτη θα προβλεφθούν ανάλογες πι¬ 
στώσεις στους αντίστοιχους κωδικούς, αποφασίζουμε: 

Εγκρίνουμε την αριθ. 19/02 απόφαση του Δημοτικού 
Συμβουλίου Ταμυνέων Ν.Εύβοιας και τροποποιούμε τον 
Ο.Ε.Υ. της Δ.Ε.Υ.Α.Τ. ως εξής: 

Α) Το άρθρο 4 τροποποιείται ως εξής: 

Παρ. 1 γ. Ταμείο(2) θέσεις Ταμιών 

Παρ.2 β. Γραφείο Προσωπικού: (3) θέσεις διοικητικών 
υπαλλήλων 

Παρ.4 α .Τομέας Βιολογικού Καθαρισμού προστίθεται 
στο τέλος της παραγράφου α. μία (1) θέση Φύλακα 
ΒΙΟ.ΚΑ.. 

Β) Στο άρθρο 8 η παράγραφος 5 τροποποιείται ως εξής: 

«Με απόφαση του Δ.Σ. και με σκοπό την εκτέλεση μελε¬ 
τών και εξειδικευμένων εργασιών σχεδιασμού, προγραμ¬ 
ματισμού και οργάνωσης της επιχείρησης, είναι δυνατόν 
να προσλαμβάνεται Νομικός, Οικονομικός, Τεχνικός, 
Σύμβουλος Μηχανοργάνωσης, Χημικός, Ειδικός 
Β.Ι.Ο.Κ.Α, και Πτυχιούχος Πολιτικών Επιστημών με σύμ¬ 
βαση έργου» και στο τέλος της παρ. 6 προστίθεταιτο εδά¬ 
φιο ως εξής: 

- Δ. Χημικός - Πτυχιούχος ΠΕ 

- Ε Β.Ι.Ο.Κ.Α-Ειδίκευση στον Βιολογικό Καθαρισμό 

- Στ. Πτυχιούχος Σχολής Πολιτικών Επιστημών 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χαλκίδα, 8 Μαρτίου 2002 

Με εντολή Γ ενικού Γ ραμματέα Περιφέρειας 
Ο Διευθυντής κ.α.α. 

Δ. ΡΑΠΤΗ 

-Φ- 

Αριθ. 3/25 (12) 

Σύσταση Νομικού Προσώπου Δημοσίου Δικαίου της 
Ν.Α. Κορινθίας (Πνευματικό Κέντρο). 

ΤΟ ΝΟΜΑΡΧΙΑΚΟ ΣΥΜΒΟΥΛΙΟ ΚΟΡΙΝΘΙΑΣ 

(Αφού έλαβε υπόψη του τις διατάξεις των άρθρων 73 
και 74 του Π. Δ/τος 30/1996 σε συνδυασμό με τις διατά¬ 
ξεις του Π. Δ/τος 198/1996) 

ΟΜΟΦΩΝΑ ΑΠΟΦΑΣΙΖΕΙ 

Τη σύσταση Νομικού Προσώπου Δημοσίου Δικαίου της 
Ν.Α. Κορινθίας (ΠΝΕΥΜΑΤΙΚΟ ΚΕΝΤΡΟ), σύμφωνα με τις 
διατάξεις των άρθρων 73 και 74του Π.Δ/τος 30/1996, και 
σε συνδυασμό με τις διατάξεις του Π. Δ/τος 198/1996, ως 
κατωτέρω: 

ΣΥΣΤΑΣΗ Ν.Π.Δ.Δ. 

«ΠΝΕΥΜΑΤΙΚΟ - ΠΟΛΙΤΙΣΤΙΚΟ ΚΕΝΤΡΟ 
ΝΟΜΑΡΧΙΑΚΗΣ ΑΥΤΟΔΙΟΙΚΗΣΗΣ ΚΟΡΙΝΘΙΑΣ» 

Άρθρο 1 ο 

Συνίσταται Νομικό Πρόσωπο Δημοσίου Δικαίου, σύμ- 

φωνα με τα άρθρα 73, 74 και επ. Π.Δ. 30/1996, σε συν¬ 
δυασμό με τις διατάξεις του Π. Δτ/ος 198/1996, με την 
επωνυμία «Πνευματικό - Πολιτιστικό Κέντρο Νομαρχια¬ 
κής Αυτοδιοίκησης Κορινθίας - «Λυσίππειο Πνευματικό 
Κέντρο», με έδρα την Κόρινθο, υπαγόμενο στον έλεγχο 
και εποπτεία των Υπουργείων Πολιτισμού και Εθνικής 
Παιδείας και Θρησκευμάτων, καθώς και της γενικής 
Γραμματείας Περιφέρειας Πελοποννήσου. 

Άρθρο 2ο 
Σκοπός 

Το Πνευματικό - Πολιτιστικό Κέντρο σκοπεί στην ανύ¬ 
ψωση του πνευματικού και πολιτιστικού επιπέδου των κα¬ 
τοίκων του Νομού Κορινθίας, στη δημιουργία δυνατοτή¬ 
των πνευματικής ανόδου, στην καλλιέργεια και οργάνω¬ 
ση καλλιτεχνικών δεξιοτήτων αυτών, στην ανάπτυξη 
πνεύματος κοινωνικής και πολιτισμικής συμμετοχής, 
στην αξιοποίηση του έμψυχου υλικού του Νομού και τον 
συντονισμό όλων γενικά των κατ’ ιδίαν φορέων που ασχο¬ 
λούνται με το ίδιο ή παρεμφερές αντικείμενο. 

Άρθρο 3ο 
Μέσα - Επιδιώξεις 

1) Μέσα για την επιτυχία των παραπάνω σκοπών είναι 
ενδεικτικά τα παρακάτω: 

α) Η διοργάνωση συνεδρίων, συζητήσεων και διαλέ¬ 
ξεων. 

β) Η ενίσχυση και προβολή της ερασιτεχνικής πρωτο¬ 
βουλίας και του πολιτιστικού έργου των συλλογικών φο¬ 
ρέων του Νομού Κορινθίας και των κατοίκων του. 

γ) Η παροχή ελεύθερου βήματος στους πολίτες της Κο¬ 
ρινθίας για τη διαμόρφωση της πολιτιστικής ζωής του τό¬ 
που τους. 

δ) Η ανάπτυξη και ενίσχυση δραστηριοτήτων για προ¬ 
βολή, καλλιέργεια και διάδοση των εικαστικών και εφαρ¬ 
μοσμένων τεχνών, της φωτογραφίας και της θεατρικής 
τέχνης. 

ε) Η διοργάνωση εκθέσεων ζωγραφικής, γλυπτικής, 
χειροτεχνίας και κάθε είδους λαϊκής τέχνης. 

στ) Η ανάπτυξη, προβολή και ενίσχυση του παραδοσια¬ 
κού, κλασικού και μοντέρνου χορού καθώς και του Παιδι¬ 
κού Θεάτρου. 

ζ) Η συμμετοχή και ανάπτυξη δραστηριοτήτων για τη 
διάδοση της δημοτικής, λαϊκής, κλασσικής και μοντέρνας 
μουσικής. 

η) Η συγκέντρωση και προβολή λαογραφικού υλικού 
καιη διάσωση, διάδοση και συντήρηση των λαογραφικών 
παραδόσεων του Νομού Κορινθίας. 

θ) Η δημιουργία ελεύθερου ανοικτού πανεπιστημίου. 

ι) Η διοργάνωση γενικά εκδηλώσεων για την προώθηση 
των σκοπών του Κέντρου. 

2) Για να επιτύχει τους σκοπούς του το Πνευματικό - Πο¬ 
λιτιστικό Κέντρο θα επιδιώξει: 

α) Τη συνεργασία με δημόσιες Υπηρεσίες και Οργανι¬ 
σμούς. 

β) Τη συνεργασία με φορείς πολιτιστικών εκδηλώσεων, 
με τις αντίστοιχες υπηρεσίες άλλων Νομαρχιακών Αυτο¬ 
διοικήσεων και Δήμων και γενικά με όλα τα όργανα Τοπι¬ 
κής Αυτοδιοίκησης. 

γ) Τη συνεργασία με ιδιώτες, κοινωνικούς φορείς, ομί¬ 
λους κλπ., Ελληνικούς και αλλοδαπούς. 

δ) Τη συμμετοχή σε συμβούλια και Επιτροπές του δη¬ 
μόσιου τομέα, οι οποίοι αποφασίζουν για θέματα που 
αφορούν την πνευματική και πολιτισμική δραστηριότητα 
της ευρύτερης περιοχής. 

ε) Τη γνωμοδότηση και την προώθηση προς τη Δημόσια 
Διοίκηση και άλλους οργανισμούς θεμάτων που αφορούν 
την πνευματική και πολιτισμική δραστηριότητα του Νο¬ 
μού. 


στ) Τη χρησιμοποίηση και ενεργοποίηση των Μέσων 
Μαζικής Ενημέρωσης. 

ζ) Τη χρησιμοποίηση κάθε άλλου πρόσφορου μέσου. 

η) Τη στέγαση και συντονισμό, στο μέτρο του δυνατού, 
των τοπικών Συλλόγων, ομάδων και λοιπών φορέων που 
έχουν σχέση και ασχολούνται με την καλλιέργεια του 
πνεύματος και του πολιτισμού. 

Άρθρο 4ο 
Όργανα Διοίκησης 

Το πνευματικό- Πολιτιστικό Κέντρο Ν.Α. Κορινθίας διοι- 
κείται από τα εξής όργανα: 

I. Το Διοικητικό Συμβούλιο, 

II. Την εκτελεστική Επιτροπή, 

III. Τον Πρόεδρο, 

Άρθρο 5ο 

Διοικητικό Συμβούλιο 

1. Το Διοικητικό Συμβούλιο αποτελείται από επτά μέλη 
τα οποία εκλέγονται από το Νομαρχιακό Συμβούλιο, με 
μυστική ψηφοφορία και με την απόλυτη πλειοψηφία του 
συνόλου των μελών του. 

Τα μέλη του Δ.Σ. πρέπει να είναι Έλληνες πολίτες και κά¬ 
τοικοι Δήμου ή Κοινότητας της Περιφέρειας της Ν.Α. Κο¬ 
ρινθίας, και να έχουν ανάλογη επαγγελματική ή κοινωνική 
δράση και ειδικές γνώσεις σχετικές με το σκοπό του Νο¬ 
μικού αυτού Προσώπου. 

Μέλη του Διοικητικού Συμβουλίου μπορεί να είναι και 
Μέλη του Νομαρχιακού Συμβουλίου. 

Με τη ίδια απόφαση ορίζονται και δύο αναπληρωματικά 
μέλη, τα οποία έχουντα ίδια παραπάνω προσόντα. 

2) Το Διοικητικό Συμβούλιο εκλέγει με ψηφοφορία, κατ’ 
απόλυτη πλειοψηφία, τον Αντιπρόεδρο και τον Γραμμα- 
τέα, από τα μέλη του. 

3) Το Διοικητικό Συμβούλιο συγκαλείται από τον Πρόε¬ 
δρο πέντε τουλάχιστον ημέρες πριν από κάθε συνεδρία¬ 
ση και βρίσκεται σε απαρτία παρόντων πέντε τουλάχιστον 
μελών, ανάμεσα στους οποίους απαραίτητα ο Πρόεδρος 
ή ο Αντιπρόεδρος. 

4) Οι αποφάσεις του Δ.Σ. λαμβάνονται κατά πλειοψηφία 
των παρόντων, επί ισοψηφίας υπερισχύει η ψήφος του 
Προέδρου ή Αντιπροέδρου. 

5) Τα μέλη του Δ.Σ. δε λαμβάνουν αποζημίωση για τη 
συμμετοχή τους στο συμβούλιο. 

Άρθρο 6ο 

Αρμοδιότητες Διοικητικού Συμβουλίου 

Το Διοικητικό Συμβούλιο είναιτο όργανο διοικήσεως και 
διαχειρίσεως του Πνευματικού - Πολιτιστικού Κέντρου, 
αρμόδιο όπως αποφασίζει για κάθε θέμα που το αφορά 
και ενδεικτικά: 

α) Εισηγείται τον Οργανισμό λειτουργίας του 

β) Διαχειρίζεται τα περιουσιακά στοιχεία και τους πό¬ 
ρους του Κέντρου. 

γ) Ψηφίζει τον ετήσιο προϋπολογισμό και απολογισμό 
και καταρτίζει την ετήσια λογοδοσία την οποία και υπο¬ 
βάλλουν στους ελέγχοντες και εποπτεύοντες φορείς ( 
Υπουργείο, Γ.Γ.Π. Πελοποννήσου κλπ.) 

δ) Αποδέχεται ή αποποιείται κληρονομιές, κληροδο¬ 
σίες, δωρεές και συνάπτει δάνεια με Τράπεζες ή άλλα πι¬ 
στωτικά ιδρύματα και φορείς. 

Άρθρο 7ο 
Εκπροσώπηση 

Το Κέντρο θα εκπροσωπείται στα Δικαστήρια και σε κά¬ 
θε άλλη Αρχή από τον Πρόεδρο του και όταν αυτός απου¬ 
σιάζει ή κωλύεται από τον αναπληρούντα αυτόν Αντιπρό¬ 
εδρο. 

Άρθρο 8 ο 

Πόροι του Πνευματικού - Πολιτιστικού Κέντρου 

Οι οικονομικοί πόροι του Κέντρου προέρχονται: 
α) Από επιχορήγηση της Ν.Α. Κορινθίας, 
β) Από επιχορηγήσεις από φορείς του ευρύτερου Δη¬ 
μόσιου Τομέα 

γ) Από Έσοδα από εισιτήρια και διάφορες εκδηλώσεις, 
δ) Από δωρεές, κληρονομιές, κληροδοσίες και εν γένει 
χορηγίες και κάθε είδους εισφορές. 

ε) Εισπράξεις από το αντίτιμο των πραγμάτων ή Υπηρε¬ 
σιών που το Πνευματικό Κέντρο παρέχει, και, 
στ) Πρόσοδοι από τη δική του περιουσία. 

Άρθρο 9ο 
Κατάργηση Ν.Π. 

Το Νομικό Πρόσωπο καταργείται με τον τρόπο που συ- 
στήθηκε η δε περιουσία του περιέρχεται αυτοδικαίως στη 
Ν.Α. Κορινθίας. 

Άρθρο 10ο 

Κατάτα λοιπά εφαρμόζονται οι διατάξεις των άρθρων 6 , 
7, 8 ,9,10,11,12παρ. 1, 13,14, και Ιδπαρ.Ι του Π. Δ/τος 
198/1996. 

Από τις διατάξεις αυτής της απόφασης προκαλείται δα¬ 
πάνη εις βάρος του προϋπολογισμού της Νομαρχιακής 
Αυτοδιοίκησης Κορινθίας, το ύψος της οποίας δεν μπορεί 
να υπολογισθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κόρινθος, 14 Φεβρουάριου 2002 

Ο Πρόεδρος 

ΔΗΜ. ΓΕΡΟΥ 

-♦- 

Αριθ. 287 (13) 

Κύρωση αναδασμού αγρ/τος “Ψυχικό” Λάρισας. 

Ο ΝΟΜΑΡΧΗΣ ΛΑΡΙΣΑΣ 
Έχοντας υπόψη: 

1-Τις διατάξεις του άρθρου 15παρ. 1 Ν. 674/1974 «Πε¬ 
ρί αναδασμού της γης κ.λ.π.». 

2. Τα κτηματολογικά, στοιχεία του πίνακα διανομής (με¬ 
τά αποσπάσματος κτηματολογικού πίνακα) και το διά¬ 
γραμμα του αναδασμού έτους 1989 του αγρ/τος «Ψυχι¬ 
κό» Λάρισας. 

3. Την προφορική εισήγηση της Δ/νσης Τοπογραφικής 
Ν. Λάρισας, αποφασίζουμε: 

Κυρώνουμε το νέο κτηματικό καθεστώς που διαμορφώ¬ 
θηκε, κατά τον ανασασμό έτους 1989 του αγροκτήματος 
«ΨΥΧΙΚΟ» όπως αυτό δείχνεται και απεικονίζεται στα σχε¬ 
τικά κτηματολογικά στοιχεία (πίνακες και διαγράμματα 
της περιοχής αυτής, που συνέταξε η Επιτροπή Αναδα¬ 
σμού του παραπάνω αγρ/τος. 

Η παρούσα απόφαση να δημοσιευθεί στην εφημερίδα 
της Κυβερνήσεως. 

Λάρισα, 18 Φεβρουάριου 2002 

Ο Νομάρχης 

I. ΦΛΩΡΟΣ 


Αριθ.ΔΥΠ οικ. 2163 (14) 

Καθορισμός αποδέκτη και ανωτάτων επιτρεπτών ορίων 
ρυπαντών λυμάτων στον ξηροχείμαρο «Ηρακλή - Αθα¬ 
νασίου» δ.δ. Λουτρών δήμου Μυτιλήνης 

Ο ΝΟΜΑΡΧΗΣ ΛΕΣΒΟΥ 
Έχοντας υπόψη: 

α) Την υγειονομική διάταξη Ειβ/221/65 «Περί διαθέσε- 
ως λυμάτων βιομηχανικών αποβλήτων όπως τροποποιή¬ 
θηκε με τις όμοιες Γ1/17831/7-12- 7/ κ'Γ4/1305/2-8-74 . 
β) Τοαρ.πρωτ. 14780/01 έγγραφο Δήμου Μυτιλήνης, 
γ) Την ΚΥΑ 5673/400/97 ΦΕΚ 192 Β'. 
δ) Την από 13.2.02 γνωμοδότηση της Επιτροπήςτου άρ¬ 
θρου 6 της Ειβ/221/65 υγειονομική διάταξη που συγκρο¬ 
τήθηκε με την αρ. 1102/01 απόφαση Νομάρχη Λέσβου, 
αποφασίζουμε: 

Χαρακτηρίζουμε τα νερά του ξηροχειμάρου «Ηρακλή- 
Αθανασίου» δ.δ. Λουτρών δήμου Μυτιλήνης σε όλη τη 
διαδρομή τους κατάλληλα για κάθε χρήση πλην ύδρευ¬ 
σης. 

2. Καθορίζουμε τους παρακάτω ειδικούς όρους που 
πρέπει να πληρούν, τα απόβλητα δημοτικού διαμερίσμα¬ 
τος Λουτρών δήμου Μυτιλήνης πριν διατεθούν 

ΒΟΩ 5 < 25πις)/1ΐ μείωση 70-90% 

ΟΟϋ < 125 πιρ/ΙΙ μείωση 75% 

Αιωρούμενα στερεά < 35 πιρ/ΙΙ μείωση 90% 

ΡΗ 6-9 

Λίπη - Έλαια < δπιρ/Ιί 

Χρώμα μή ορατό χρωματομετρικά σε αραίωση 6:1 
Οσμή χωρίς ενοχλητικές οσμές 
ΠΑΚ 1000/100 κ.ε. 

Ε50ΕΒΙ0ΗΙΑ ΟΟ 200/100 Κ.Ε. 

Υπολλειματικό χλώριο μέχρι 0,4 019 / 11 . 

Τα παραπάνω όρια θα επιτυγχάνονται με την επεξεργα¬ 
σία των αποβλήτων και όχι με αραίωση. 

Η παρακολούθηση όλων των ανωτέρω θα γίνεται όπως 
ορίζεται από την Κ\/Α 5673/400/15.3.97 ΦΕΚ 192/Β/97. 

3. Υπέρ του καθορισμού ως σημείου εκβολής των απο¬ 
βλήτων 950 μ από τη θάλασσα εντός του ξηροχειμάρρου 
«Ηρακλή Αθανασίου». 

4. Η Επιτροπή προτείνει την εκπόνηση υδρογεωλογι- 
κής μελέτης στον υπόγειο μη αξιοποιήσιμο υδροφόρο 
που βρίσκεται πλησίον της περιοχής Α (σχεδ. Ε4) χωρο- 
θέτησης Ε.Ε.Λ. εφ’ όσον τ’ αποτελέσματα είναι θετικά 
σύμφωνα με το άρθρο 7της Ε1 β/221/65 υγειον. διάταξης 
η επιτροπή γνωμοδοτεί θετικά για τη χρήση του υπόγειου 
υδροφόρου σαν αποδέκτη λυμάτων εναλακτικά με το ξη- 
ροχείμαρρο με τους ίδιους όρους διάθεσης. 

Κάθε επιχείρηση που διαθέτει απόβλητα θα πρέπει να 
κατασκευάσει φρεάτιο δειγματοληψίας σε θέση επισκέ- 
ψιμη και οπωσδήποτε πριν το σημείο αραίωσης. 

Οι διαθέτοντες υγρά απόβλητα υποχρεούται να τηρούν 
βιβλίο παρακολούθησης της ποιότητας των αποβλήτων 
και να υποβάλουν αντίγραφα των αναλύσεων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μυτιλήνη, 6 Μαρτίου 2002 

Ο Νομάρχης κ.α.α. 

Ο Αντινομάρχης 
Δ. ΑΚΡΙΩΤΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 







